16 Ebuna yandi tubilaka diaka balongoki nde: “Mvwama mosi vandaka ti kapita yina bo fundaka nde yandi ke bebisa bima na yandi.2 Yo yina yandi bingaka kapita yina mpi tubaka nde, ‘Inki mambu yai ya mono ke wa sambu na nge? Sonikila mono mutindu nge ke salaka kisalu na nge ya kikapita, sambu nge lenda twadisa diaka ve nzo na mono.’3 Ebuna kapita yina kuditubilaka nde, ‘Inki mono ta sala, sambu mfumu na mono ke katula mono na kisalu ya kikapita? Mono kele ve ti ngolo ya me fwana sambu na kutimuna, mpi mono ke wa nsoni na kukwendaka kulomba bima.4 A! Mono me zaba mambu ya mono ta sala sambu ntangu bo ta katula mono na kisalu ya kikapita, bantu kuyamba mono na banzo na bo.’5 Yandi bingaka muntu mosi-mosi yina vandaka ti mfuka ya mfumu na yandi, mpi yandi tubilaka muntu ya ntete nde, ‘Nge kele ti mfuka ya mfumu na mono ya ikwa?’6 Yandi vutulaka nde, ‘Bitesilu* 100 ya mafuta ya olive.’ Yandi tubilaka yandi nde, ‘Baka mukanda na nge ya mfuka, vanda mpi sonika nswalu 50.’7 Na nima, yandi tubilaka muntu ya nkaka nde, ‘Ebuna nge, nge kele na mfuka ya ikwa?’ Yandi tubaka nde, ‘Bitesilu ya nene* 100 ya ble.’ Yandi tubilaka yandi nde, ‘Baka mukanda na nge ya mfuka mpi sonika 80.’8 Ebuna mfumu na yandi sikisaka kapita yina, ata yandi kondaka lunungu, sambu yandi salaka mambu na mayele yonso; sambu bana ya ngidika yai ya bima* kele mayele mingi na mutindu ya kusala mambu na ntwala ya ndonga na bo mosi ya bantu kuluta bana ya nsemo.+9 “Mono ke tubila beno diaka nde: Beno kudisadila banduku na bimvwama ya kukonda lunungu+ sambu ntangu yo ta mana, bo yamba beno na bisika ya kuzinga ya mvula na mvula.+10 Muntu yina kele ya kwikama na bima ya fioti kele mpi ya kwikama na bima ya nene, mpi muntu yina kele ya kukonda lunungu na bima ya fioti kele mpi ya kukonda lunungu na bima ya nene.11 Yo yina, kana beno me kudimonisa ve bantu ya kwikama na bimvwama ya kukonda lunungu, nani ta pesa beno bimvwama ya kieleka?12 Mpi kana beno me kudimonisa ve ya kwikama na bima ya muntu ya nkaka, nani ta pesa beno kima na beno mosi?+13 Nsadi mosi ve lenda vanda mpika ya bamfumu zole, sambu yandi ta menga mosi mpi ta zola ya nkaka to yandi ta kangama na mosi mpi ta vweza ya nkaka. Beno lenda vanda ve bampika ya Nzambi mpi ya Kimvwama.”+14 Ebuna Bafarize yina vandaka kuzola mbongo, vandaka kuwa mambu yai yonso, mpi bo yantikaka kuseka yandi.+15 Yo yina, yandi tubilaka bo nde: “Beno ke kudimonisaka bantu ya lunungu na ntwala ya bantu,+ kansi Nzambi me zaba bantima na beno.+ Sambu kima yina bantu ke monaka nde yo kele ya kunanguka, yo kele kima ya nzanzi na meso ya Nzambi.+16 “Nsiku mpi Bambikudi vandaka tii na Yoane. Katuka na ntangu yina, bo ke samuna nsangu ya mbote ya Kimfumu ya Nzambi, mpi bantu ya mitindu yonso ke nwanaka ngolo sambu na kukota kuna.+17 Ya kieleka, yo kele pete mingi sambu zulu mpi ntoto kuluta kansi ata ka-kitini mosi ve ya kisono ya Nsiku ta konda kulungana.+18 “Konso muntu yina me fwa makwela ti nkento na yandi mpi me kwela nkento ya nkaka me sala bizumba, mpi konso muntu yina ke kwela nkento yina me fwaka makwela ti bakala na yandi me sala bizumba.+19 “Kuvandaka ti mvwama mosi yina vandaka kulwata bilele ya mbwaki-ble mpi ya lino, yandi vandaka kuyangalala konso kilumbu ti bima ya kitoko kuluta.20 Kansi kuvandaka mpi ti muntu mosi ya ke lombaka bima, zina na yandi Lazare, bo vandaka kutula yandi mbala na mbala na kielo ya mvwama yina. Nitu na yandi vandaka ya kufuluka ti bamputa21 mpi yandi vandaka kuzola kudia bima yina vandaka kubwa na mesa ya mvwama yina. Ee, ata bambwa vandaka kukwisa kulekita bamputa na yandi.22 Na nima, muntu yina ya ke lombaka bima fwaka, mpi bawanzio nataka yandi na lweka ya Abrahami.*“Mvwama mpi fwaka, ebuna bo zikaka yandi.23 Mpi na Maziamu,* yandi talaka na zulu, ntangu yandi vandaka na mpasi, mpi yandi monaka Abrahami na ntama mpi Lazare na lweka na yandi.*24 Yo yina yandi tubaka na ndinga ya ngolo nde, ‘Tata Abrahami, wila mono mawa, mpi tinda Lazare na kutula nsongi ya musapi na yandi na masa mpi kukumisa ludimi na mono madidi, sambu mono ke mona mpasi na tiya yai ya ngolo.’25 Kansi Abrahami tubaka nde, ‘Mwana, yibuka nde nge vandaka ti bima mingi ya mbote na luzingu na nge, kansi Lazare bakaka bima ya mbi. Kansi ntangu yai, bo ke lembika yandi awa, kansi nge, nge ke mona mpasi.26 Mpi katula mambu yai yonso, dibulu mosi ya nene ke kabula beto ti beno, yo yina bantu yina ke zola kukatuka awa sambu na kukwisa kuna na beno lenda sala yo ve, mpi bantu lenda katuka ve kuna mpi kukwisa kwaku na beto.’27 Ebuna yandi tubaka nde, ‘Tata, kana yo kele mutindu yina, mono ke lomba nge na kutinda yandi na nzo ya tata na mono,28 sambu mono kele ti bampangi ya babakala tanu, sambu yandi tela bo kimbangi mbote-mbote mpidina bo mpi ta kwisa ve na kisika yai ya mpasi.’29 Kansi Abrahami tubaka nde, ‘Bo kele ti Moize mpi Bambikudi; bika bo widikila bo.’+30 Ebuna yandi tubaka nde, ‘Ve, mpidina ve, Tata Abrahami, kansi kana muntu mosi ya me katuka na bafwa kukwenda na bo, bo ta balula ntima.’31 Kansi Abrahami tubilaka yandi nde, ‘Kana bo widikila ve Moize+ ti Bambikudi, bo ta ndima mpi ve kana muntu mosi me telama na bafwa.’”
kon_Latn